CELEX: 52018PC0500
Language: bg
Date: 2018-07-05
Title: Предложение за РЕГЛАМЕНТ НА СЪВЕТА за изменение на Регламент (ЕС) 2017/1970 за определяне на възможностите за риболов на определени рибни запаси и групи рибни запаси, приложими в Балтийско море за 2018 г.

ЕВРОПЕЙСКА КОМИСИЯ
            Брюксел, 5.7.2018
            COM(2018) 500 final
            2018/0264(NLE)
            Предложение за
            РЕГЛАМЕНТ НА СЪВЕТА
            за изменение на Регламент (ЕС) 2017/1970 за определяне на възможностите за риболов на определени рибни запаси и групи рибни запаси, приложими в Балтийско море за 2018 г. 
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               Съветът определи с Регламент (ЕС) 2017/1970 на Съвета възможностите за риболов на херинга в Ботническия залив (подучастъци 30—31) за 2018 г. въз основа на и съобразно с многогодишния план за управление за Балтийско море (Регламент (ЕС) 2016/1139). Квотата на ЕС беше определена на 84 599 тона, което съответства на смъртността от риболов при стойността на МУУ, т.е. 0,15 за съответната част от запаса, която е била обект на пълна аналитична оценка, предоставена от ICES. 
            
            
               През 2018 г. изменението на Регламент (ЕС) 2016/1139 влезе в сила по отношение на стойностите на МУУ за запасите от херинга в Ботническия залив в съответствие с последните становища на Международния съвет за изследване на морето (ICES). Изменението увеличава диапазона на числените стойности за смъртността от риболов, съответстваща на МУУ, от 0,11—0,15 на 0,15—0,21 и осигурява правното основание за изменение на съответните възможности за риболов, определени в Регламент (ЕС) 2017/1970 на Съвета.
            
            
               В настоящото предложение се определя квота на ЕС за херинга в Ботническия залив в размер на 95 566 тона, което отговаря на смъртността от риболов при стойността на МУУ, т.е. 0,21.
            
            
               2.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО
            
            
               Въпросът беше повдигнат и обсъден от заинтересованите държави членки по време на Съвета по селско стопанство и рибарство на 9 и 10 октомври 2017 г. Комисията се съгласи да обмисли представянето по спешност на подходящо предложение за адаптиране на диапазоните за херинга в Ботническия залив в многогодишния план за управление за Балтийско море с оглед да се изменят съответно възможностите за риболов в Балтийско море за 2018 г.
            
            
               Консултативният съвет за Балтийско море представи становището си на Комисията на 15 януари 2018 г., в което посочи, че той ще приветства бързото изменение на възможностите за риболов в Балтийско море съобразно с последните научни становища след приемането на изменения многогодишен план за управление за Балтийско море. Освен това въпросният съвет посочи, че своевременните промени във възможностите за риболов в Балтийско море по отношение на запаса от херинга в Ботническия залив биха позволили на националните администрации да разпределят квотите за своите рибари без загуби или прекъсвания, преди да е започнал през месец май сезонът на риболова с капани.
            
            
               3.ПРАВНИ ЕЛЕМЕНТИ НА ПРЕДЛОЖЕНИЕТО
            
            
               Целта на предложеното изменение е Регламент (ЕС) 2017/1970 на Съвета да бъде изменен, както е описано по-долу.
            
            
               Стойностите в таблицата относно херингата в подучастъци 30—31 (HER/30/31.), както е установено в приложението към Регламент (ЕС) 2017/1970, ще трябва да бъдат увеличени, за да се отразят промените в смъртността от риболов, както е определено в Регламент (ЕС) 2016/1139, последно изменен с Регламент (ЕС) 2018/YYYY.
            
            
            
               2018/0264 (NLE)
            
            
               Предложение за
            
            
               РЕГЛАМЕНТ НА СЪВЕТА
            
            
               за изменение на Регламент (ЕС) 2017/1970 за определяне на възможностите за риболов на определени рибни запаси и групи рибни запаси, приложими в Балтийско море за 2018 г. 
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 43, параграф 3 от него,
            
            
               като взе предвид предложението на Европейската комисия,
            
         
         
            
               като има предвид, че:
            
            
               1)Регламент (ЕС) 2017/1970 на Съвета
                  1
                установява, наред с другото, възможностите за риболов на херинга в подучастъци 30—31 на ICES („запас от херинга в Ботническия залив“) в съответствие с разпоредбите на Регламент (ЕС) 2016/1139 на Европейския парламент и на Съвета
                  2
               .
            
            
               2)Регламент (ЕС) 2016/1139 бе изменен с Регламент (ЕС) YYYY/XXXX от ... по отношение на запаса от херинга в Ботническия залив предвид най-актуалната научна информация, предоставена от ICES
                  3
               .
            
            
               3) След въпросното изменение на Регламент (ЕС) 2016/1139 възможностите за риболов за запасите от херинга в Ботническия залив следва да бъдат увеличени. 
            
            
               4)Поради това Регламент (ЕС) 2017/1970 следва да бъде съответно изменен.
            
            
               5)Основният сезон за риболов на херинга с мрежи капани започва през месец май. За да могат държавите членки да разпределят възможностите за риболов на национално равнище навреме, преди започването на сезона, настоящият регламент следва да влезе в сила в деня след деня на публикуването му,
            
            
               ПРИЕ НАСТОЯЩИЯ РЕГЛАМЕНТ: 
            
            
               Член 1
            
            
               В приложението към Регламент (ЕС) 2017/1970 данните за херинга в подучастъци 30—31 на ICES се заменят със следното: 
            
            
                     
                        „Вид:
                     
                  
                  
                     
                        Херинга
                     
                  
                  
                     
                  
                  
                     
                        Зона:
                     
                  
                  
                     
                        Подучастъци 30—31
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Финландия
                     
                  
                  
                     
                        78 351
                     
                  
                  
                     
                  
                  
                     
                  
               
                     
                        Швеция
                     
                  
                  
                     
                        17 215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Съюз
                     
                  
                  
                     
                        95 566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        ОДУ
                     
                  
                  
                     
                        95 566
                     
                  
                  
                     
                  
                  
                     
                        Аналитичен ОДУ“ 
                     
                  
               
                     
                  
               
               Член 2
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Регламент (ЕС) 2017/1970 на Съвета от 27 октомври 2017 г. за определяне на възможностите за риболов на определени  рибни запаси и групи рибни запаси, приложими в Балтийско море, за 2018 г. и за изменение на Регламент (ЕС) 2017/127 (ОВ L 281, 31.10.2017 г., стр. 1).
               
               
                  
                     (2)
                  
                        Регламент (ЕС) 2016/1139 на Европейския парламент и на Съвета от 6 юли 2016 г. за създаване на многогодишен план за запасите от треска, херинга и цаца в Балтийско море и за видовете риболов, които експлоатират тези запаси, за изменение на Регламент (ЕО) № 2187/2005 на Съвета и за отмяна на Регламент (ЕО) № 1098/2007 на Съвета (ОВ L 191, 15.7.2016 г., стр. 1).
               
               
                  
                     (3)
                  
                        Регламент (ЕС) 2018/хххх на Европейския парламент и на Съвета от хх ххх 2018 г. за изменение на Регламент (ЕС) 2016/1139 по отношение на диапазоните на смъртност от риболов и предпазните равнища за някои запаси от херинга в Балтийско море (ОВ…).